জাতীয় সমাজসেবা একাডেমি

জাতীয় সমাজসেবা একাডেমি (National Social Services Academy) বাংলাদেশের সমাজকল্যাণ মন্ত্রণালয়ের অধীন একটি প্রশিক্ষণ ও গবেষণা প্রতিষ্ঠান। এটি সমাজসেবা পেশাজীবীদের প্রশিক্ষণ, দক্ষতা উন্নয়ন এবং সমাজকল্যাণ কার্যক্রম পরিচালনায় ভূমিকা রাখে। বাংলাদেশ সরকার পরিচালিত এই একাডেমিটি ঢাকার আগারগাঁওয়ে অবস্থিত।
 ইতিহাস 
১৯৬৩ সালের ১ মার্চ ইউনিসেফের সহায়তায় “চাইল্ড ওয়েলফেয়ার সেন্টার” নামে সমাজকল্যাণ একাডেমির কার্যক্রম শুরু হয়। পরে, ১৯৬৭ সালের ১ ফেব্রুয়ারি থেকে এটি সরকারিভাবে “সমাজকল্যাণ আন্তঃপ্রশিক্ষণ কেন্দ্র” নামে পরিচালিত হতে থাকে। ১৯৮০-৮১ অর্থবছরে, দ্বিতীয় পঞ্চবার্ষিক পরিকল্পনার আওতায় আন্তঃপ্রশিক্ষণ কেন্দ্রকে ‘জাতীয় সমাজকল্যাণ একাডেমি’তে উন্নীত করা হয়। পরবর্তীতে, প্রশাসনিক পুনর্বিন্যাস কমিটির সুপারিশে একাডেমির নাম পরিবর্তন করে “জাতীয় সমাজসেবা একাডেমি” রাখা হয়। ১৯৮৪ সালে, এটি একটি স্থায়ী রাজস্ব খাতের প্রতিষ্ঠান হিসেবে স্বীকৃতি পায়।

 কাঠামো 
১৯৯৫-৯৬ অর্থবছরে “সমাজকল্যাণ কমপ্লেক্স” নামক উন্নয়ন প্রকল্পের আওতায়, জাতীয় সমাজসেবা একাডেমির জন্য আলাদা অবকাঠামো নির্মাণ করা হয়। ঢাকার আগারগাঁওয়ের শেরে বাংলা নগরে অবস্থিত “সমাজসেবা ভবন” চত্বরে একাডেমির নতুন ভবনে কার্যক্রম শুরু হয়। ২০০৪ সালের ১৬ সেপ্টেম্বর আনুষ্ঠানিকভাবে নতুন ভবনের উদ্বোধন করা হয়। একাডেমিকে একটি পেশাদার প্রশিক্ষণ কেন্দ্র হিসেবে গড়ে তুলতে আধুনিক প্রশিক্ষণ সামগ্রী ও অন্যান্য সুবিধা যুক্ত করার চেষ্টা চলছে। বর্তমানে, এখানে দুটি প্রশিক্ষণকক্ষ, একটি লাইব্রেরি, এবং ক্যাফেটেরিয়া রয়েছে, যেখানে একই সময়ে ৪০ জন প্রশিক্ষণার্থী বসতে পারে। আন্তর্জাতিক সাহায্য সংস্থা ‘সিডা’ কানাডার সহায়তায় অস্থায়ীভাবে ৪র্থ, ৫ম ও ৬ষ্ঠ তলার ১৪টি কক্ষে ৫৪ জন প্রশিক্ষণার্থীর থাকার ব্যবস্থা রয়েছে।

জনবল কাঠামো









 তথ্যসূত্র 

বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত